CELEX: 62018TN0418
Language: el
Date: 2018-07-06 00:00:00
Title: Υπόθεση T-418/18: Προσφυγή-αγωγή της 6ης Ιουλίου 2018 — PT κατά Ευρωπαϊκής Τράπεζας Επενδύσεων (ΕΤΕπ)

15.10.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 373/11
            
         
      Προσφυγή-αγωγή της 6ης Ιουλίου 2018 — PT κατά Ευρωπαϊκής Τράπεζας Επενδύσεων (ΕΤΕπ)
      (Υπόθεση T-418/18)
      (2018/C 373/12)
      Γλώσσα διαδικασίας: η σουηδική
      
         Διάδικοι
      
      
         Προσφεύγων-ενάγων: PT (εκπρόσωπος: E. Nordh, δικηγόρος)
      
         Καθής-εναγομένη: Ευρωπαϊκή Τράπεζα Επενδύσεων (ΕΤΕπ)
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της ΕΤΕπ της 4ης Απριλίου 2018 περί απολύσεως του προσφεύγοντος-ενάγοντος·
               
            
                  —
               
               
                  να υποχρεώσει την καθής-εναγομένη να καταβάλει στον προσφεύγοντα-ενάγοντα αποζημίωση για την υλική ζημία του που ανέρχεται σήμερα σε 2 240,31 ευρώ και για τη μη υλική ζημία του που υπολογίζεται σε 50 000 ευρώ, καθώς και
               
            
                  —
               
               
                  να καταδικάσει την καθής-εναγομένη στα δικαστικά έξοδα.
               
            
         Λόγοι και κύρια επιχειρήματα
      
      Προς στήριξη της προσφυγής-αγωγής του, ο προσφεύγων-ενάγων προβάλλει δύο λόγους.
      
                  1.
               
               
                  Ο πρώτος λόγος αντλείται από προσβολή των δικαιωμάτων άμυνας
                  
                              —
                           
                           
                              Ο προσφεύγων-ενάγων διατείνεται ότι η καθής-εναγομένη δεν παρέσχε σ’ αυτόν τη δυνατότητα να αμυνθεί, υπό τις καλύτερες δυνατές συνθήκες, έναντι των όσων υποστηρίζει η καθής-εναγομένη. Ο προσφεύγων-ενάγων είναι της γνώμης ότι, ως εκ τούτου, έχει προσβληθεί το δικαίωμά του όσον αφορά τη χρηστή διοίκηση.
                           
                        
            
                  2.
               
               
                  Ο δεύτερος λόγος αντλείται από πολλαπλή πρόδηλη πλάνη εκτιμήσεως
                  
                              —
                           
                           
                              Ο προσφεύγων-ενάγων διατείνεται ότι, σε σχέση με την εκ μέρους της καθής-εναγομένης προσβολή των δικαιωμάτων του άμυνας, η καθής-εναγομένη υπέπεσε επίσης σε πολλαπλή πρόδηλη πλάνη εκτιμήσεως.